|  |  |
| --- | --- |
|  | **EELNÕU** |
|  | 1-4/23/103 21.06.2023 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Tapa valla eelarvest mittetulundusliku tegevuse toetamise kord** |
|  |
| Määrus kehtestatakse kohaliku omavalitsuse korralduse seaduse § 6 lõike 3 punkti 1, § 22 lõike 1 punkti 5, spordiseaduse § 3 punkti 2, noorsootöö seaduse § 8 lõigete 2 ja 3 alusel.  **§ 1.****Üldsätted**    (1) Tapa valla eelarvest mittetulundusliku tegevuse toetamise kord (edaspidi kord) sätestab Tapa valla (edaspidi valla) eelarvest kultuuri-, religiooni- ja sporditegevuse, noorsootöö, ja sotsiaalvaldkonna mittetulundusliku tegevuse toetuse (edaspidi toetuse) andmise kriteeriumid ja toetuse taotlemise, taotluse menetlemise, toetuse eraldamise ja toetuse kasutamise üle järelevalve teostamise korra.    (2) Määruse eesmärk on reguleerida omaalgatusliku ja mittetulundusliku tegevuse toetamist valla eelarveliste vahendite abil. Toetamise eesmärk on rahalise toetuse abil arendada omaalgatuslikku mittetulunduslikku tegevust Tapa vallas ning läbi selle saavutada tugevam kogukondlik ühtekuuluvustunne.  **§ 2.****Toetuste liigid ja valdkonnad**   1. Toetuse liigid on:    1) tegevustoetus – toetus, mis on mõeldud organisatsiooni jätkusuutlikkuse tõstmiseks, arendustegevuste ja igapäevase põhitegevuse korraldamiseks ning muude kalendriaastaks planeeritavate tegevuste läbiviimiseks ja korraldamiseks (näiteks toetatakse haldus-, personali-, tegevuskulusid).  2) projektitoetus – toetus, mis on mõeldud kohalikule elanikkonnale ja valla külalistele suunatud ühekordsete või traditsiooniliste sündmuste ja ühistegevuste korraldamiseks, mis rikastavad valla elu ning tõstavad valla siseriiklikku ja rahvusvahelist tuntust (näiteks toetatakse ürituste ja tegevuste tehnilisi, loomingulisi, logistilisi, turunduslikke, projektijuhtimise jms kulusid). Projektitoetuse taotlemisel on vajalik oma- ja/või kaasfinantseering.    (2) Toetuste valdkonnad on:  1) spordivaldkonna toetus;  2) kultuurivaldkonna toetus;  3) noorsootöövaldkonna toetus;  4) religioonivaldkonna toetus;  5) sotsiaalvaldkonna toetus.      **§ 3.****Toetuse taotlemine**   1. Tegevustoetuse saamiseks tuleb vallavalitsusele esitada nõuetekohane taotlus hiljemalt 15. oktoobriks. Ühel aastal võib taotleja esitada ühe tegevustoetuse taotluse. 2. Projektitoetuse saamiseks tuleb vallavalitsusele esitada nõuetekohane toetuse taotlus. Projektitoetuse taotluste arvu ja esitamise tähtaega ei sätestata. 3. Kui taotluse esitamise tähtaeg satub riigipühale või muule puhkepäevale, loetakse tähtpäev saabunuks puhkepäevale järgneval esimesel tööpäeval.   (4) Taotluses või selle lisades tuleb esitada vähemalt järgmine informatsioon:    1) andmed taotleja kohta;    2) projekti või tegevuse nimetus, taotletav summa;    3) projekti või tegevuse toimumise aeg, koht ja sisuline kirjeldus.     4) projekti või tegevuse eesmärk, sihtgrupp ja eeldatav osalejate või kasusaajate arv;    5) projekti tulemus ja oodatav mõju;    6) projekti või tegevuse eelarve, näidates muuhulgas ära omafinantseeringu ja/või kaasfinantseerijad ning vallalt taotletava ja muude allikate arvelt saadud summade kasutamise kuluread.     7) taotleja kinnitus, et ta on teadlik toetuse taotlemise tingimustest ning vastab taotlejale esitatavatele nõuetele.  (5) Taotluse allkirjastab allkirjaõiguslik isik või selleks volitatud isik.  **§ 4.****Toetamise põhimõtted**  (1) Korra alusel antakse valdkondlikust toetuste eelarvest mittetulunduslikuks tegevuseks rahalist projekti- või tegevustoetust, kusjuures toetuse taotleja tegevus peab toimuma vallaelanike huvides ning kaasa aitama valla arengukava elluviimisele.  (2) Toetuste iga-aastased summad planeeritakse valla eelarvestrateegias.  (3) Toetuse saaja kohustus on toetuse kasutamisel teavitada avalikkust (näiteks Tapa valla logoga), et tegevuse toetaja on Tapa Vallavalitsus.   1. Toetuse taotlemisel on abikõlblikud kulud, mis on otseselt vajalikud taotluses nimetatud eesmärkide saavutamiseks ja on kooskõlas käesoleva korra § 2 lõikes 1 nimetatud tegevustega.   (5) Tegevustoetuse abikõlblik periood on toetuse taotlemisele järgnev eelarve aasta.   1. Toetust võib määrata taotlejale:   1)   kes on Tapa vallas tegutsev juriidiline isik või seltsingulepingu alusel tegutsev seltsing (edaspidi taotleja);   2) kellel ei ole taotluse esitamise ajal ega ka toetuse otsustamise ajal tähtaega ületanud rahalisi või aruande võlgnevusi valla ees;   3) kellel ei ole taotluse esitamise ajal ega ka toetuse otsustamise ajal Maksu- ja Tolliameti andmetel maksuvõlgnevusi või kelle maksuvõlad on ajatatud;   4) kellel on Äriregistris nõuetekohaselt esitatud eelnevate perioodide majandusaastate aruanded (kui on majandusaasta aruande esitamise kohustus);   5) kellel on varasemate toetuste kasutamise aruanded Tapa vallale nõuetekohaselt esitatud (kui on varem vallalt toetust saanud);   6) kellel on projektitoetuse taotlemisel oma- ja/või kaasfinantseering eelarves kokku vähemalt 30% projekti kogumaksumusest;   7) kes on tegevustoetuse taotluses andnud nõusoleku toetuse saamise aastal vähemalt ühel korral osaleda vallavalitsuse soovil valda esindades valla korraldatud või maakondlikel või üleriigilistel üritustel, saamata selle eest täiendavat tasu. 2. Käesoleva korra alusel ei anta toetust:   1) põhivara soetamiseks ning ehitus-, remondi-, renoveerimise ja projekteerimistööde kuludeks;   2) laenu- või liisingumaksete ja nendega seotud intressikulude tasumiseks;   3) taotlejaga seotud isikutega tehtud tehingute eest tasumiseks.   **§ 5.****Taotluse nõuetele vastavuse kontrollimine**  (1) Vallavalitsuse teenistuja kontrollib taotleja ja taotluse nõuetele vastavust ning esitatud andmete õigsust 30 tööpäeva jooksul alates taotluse esitamisest.  (2) Menetlusse võetakse tegevustoetuse taotlused, mis on esitatud tähtajaks ja nõuetele vastavalt esitatud projektitoetuse taotlused.  (3) Kui taotluse kontrollimise käigus selgub, et taotlus ei vasta nõuetele, antakse taotlejale 10 tööpäeva puuduste kõrvaldamiseks. Puuduste kõrvaldamise teates märgib vallavalitsuse teenistuja võimalikult täpselt parandamist ja täiendamist vajavad punktid.  (4) Kui taotleja ei kõrvalda määratud tähtajaks puudusi, lõpetatakse taotluse menetlus kontrolli mitteläbimise ja taotluse nõuetele mittevastavuse tõttu ning antakse taotlejale sellest teada viie tööpäeva jooksul.  **§ 6.****Toetuse taotluste hindamine ja toetuste määramine**  (1) Nõuetekohaseid projekti- ja tegevustoetusi hindab vallavalitsuse poolt moodustatud 7-liikmeline komisjon, kuhu peab kuuluma vähemalt kolm volikogu liiget.  (2) Komisjonil on õigus kaasata komisjoni töösse eksperte ja vallavalitsuse teenistujaid. Kaasatud isikutel on sõnaõigus, aga ei ole hääleõigust.  (3) Komisjoni liige peab taotluse üle ettepaneku või otsuse tegemisel kinni pidama korruptsioonivastases seaduses sätestatud toimingupiirangutest.  (4)Toetuse määramisel ei tohi vastav komisjon ületada valla eelarvestrateegias või volikogu poolt muus dokumendis sätestatud konkreetse kalendriaasta toetuste kogusummat.  (5) Toetuste hindamisel arvestatakse, kas:    1) taotlus vastab käesoleva korra § 4 nimetatud põhimõtetele;    2) taotleja tegevus toimub valla haldusterritooriumil või on seotud valla esindamisega;    3) taotleja tegevus on suunatud vallaelanikele või on nende huvides;    4) taotleja tegevus omab mõju kogukonna koostööle ja kaasamisele;  5) taotleja tegevus on jätkusuutlik;    6) taotleja tegevus on uudne või traditsioone jätkav;    7) eelarve ja tegevused on esitatud selgelt ja arusaadavalt.  (6) Komisjon korraldab koosoleku ning esitab komisjoni koosoleku protokolli vallavalitsusele hiljemalt ühe kuu jooksul peale vallaeelarve vastuvõtmist. Komisjoni koosoleku protokollile lisatakse toetuse saajate valdkondlikud nimekirjad, näidates iga toetuse puhul:   1) toetuse taotleja nimetus;   2) tegevuse eesmärk;   3) eraldatav summa või põhjus taotluse osalise või täieliku rahuldamata jätmise kohta.    **§ 7.****Toetuse eraldamise otsustamine ja väljamaksmine**  (1) Toetuse taotluse rahuldamise, osalise rahuldamise või rahuldamata jätmise kinnitab komisjoni otsuse alusel vallavalitsus oma korraldusega hiljemalt 10 tööpäeva jooksul pärast komisjoni protokolli saamist.  (2) Toetuse saamise aluseks on korraldus, milles sätestatakse toetuse saaja, valdkond ja summa vastavalt lisatud nimekirjale.  (3) Toetus kantakse pärast vallavalitsuse korralduse vastuvõtmist 30 kalendripäeva jooksul taotleja arvelduskontole  **§ 8.****Eraldatud toetuse kasutamisest loobumine**    (1) Toetuse saajal on õigus toetusest loobuda, kui ilmnevad asjaolud, mis ei võimalda toetuse saajal taotluses märgitud eesmärki saavutada.    (2) Toetusest loobumise kohta esitab toetuse saaja vallavalitsusele kirjaliku avalduse, milles märgitakse ära toetusest taganemise põhjus ning tagastatakse juba väljamakstud toetus.    (3) Toetusest loobumise taotluse esitamisel tuleb juba väljamakstud toetus tagasi kanda 10 kalendripäeva peale põhjuse teadasaamist samale arveldusarvele, millelt toetus on taotlejale üle kantud. Kande selgitusse tuleb lisada toetuse saaja nimi ja vallavalitsuse korralduse number, millega antud toetus on otsustatud.  **§ 9.****Toetuse aruandlus ja järelevalve**   1. Tegevustoetuse saaja on kohustatud toetuse kasutamise kohta esitama   vormikohase aruande hiljemalt toetuse kasutamisele järgneva aasta 31. jaanuariks.   1. Projektitoetuse saaja on kohustatud toetuse kasutamise kohta esitama   vormikohase aruande hiljemalt 1 kuu peale projekti toimumist ja toetuse kasutamist.  (3)Toetuse saaja on kohustatud eristama tegevus- või projektitoetusega seotud kulud oma muust arvepidamisest. Vallavalitsusel on õigus teostada vastavat kontrolli, määrates järelevalvet teostama volitatud isiku.  (4) Aruanne peab sisaldama    1) toimunud projekti või tegevuse sisulist kirjeldust;    2) tulude ja kulude eelarve täitmise aruannet. (5) Aruande menetlemisel kontrollitakse:    1) kas tehtud kulutused on tegevuste ja kululiikide lõikes sihipärased;    2) kas toetuse saaja tegevus vastab taotlusele ja toetuse eraldamise otsusele.  (6) Kui aruanne sisaldab puudusi, antakse kuni 10 kalendripäeva puuduste kõrvaldamiseks.  (7) Toetuse saaja on kohustatud tagastama projekti elluviimisel või tegevuse läbiviimisel kasutamata jäänud vahendid 10 kalendripäeva jooksul alates toetuse kasutamise aruande esitamisest.   1. Vallavalitsusel on õigus korralduse alusel nõuda toetuse tagasimaksmist kui:   1) toetust ei ole kasutatud sihipäraselt;   2) toetuse taotlemisel on esitatud valeandmeid;   3) tegevust, mille jaoks toetus eraldati, ei toimunud;   4) taotleja ei ole võimaldanud toetuse sihtotstarbelise kasutamise kontrollimist;   5) taotleja ei ole tähtajaks esitanud aruannet toetuse kasutamise kohta;   6) muudel toetuse määramise korralduses sätestatud juhtudel.   **§ 10.****Lõppsätted**  (1)Tunnistada kehtetuks Tapa Vallavolikogu 27.06.2018 määrus nr 30 „Tapa valla eelarvest mittetulundusliku tegevuse toetamise kord“.   1. Määrus jõustub kolmandal päeval pärast Riigi Teatajas avaldamist. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri**  **Õiguslik alus**  Kohaliku omavalitsuse korralduse seadus § 22 lõike 1 punkt 5 sätestab, et volikogu ainupädevusse kuulub toetuste andmise ja valla eelarvest finantseeritavate teenuste osutamise korra kehtestamine. Valla eelarvest mittetulundusliku tegevuse toetamine kuulub Tapa Vallavolikogu pädevusse. | | |
| **Eelnõu üldine eesmärk**  Tapa valla eelarvest mittetulundusliku tegevuse toetamise kord võeti vastu 27. juunil 2018 ja hakkas kehtima 13. juulil 2018. Aastate jooksul on ilmnenud asjaolusid, mis tingivad vajaduse muuta kehtivat määrust. Sisendi määruse muutmiseks on andnud kultuuritöötajad, teenistujad ja poliitikud. Uue määruse kehtestamine loob suurema protseduurilise selguse, parema kontrollitavuse toetuste määramisel ja järelevalvemenetluses ning aitab tagada läbipaistvuse toetuste jagamisel.  Tegevustoetus mõeldud Tapa vallas tegutsevatele juriidilistele isikutele ning seltsingutele mittetulundusliku tegevuse edendamiseks, organisatsiooni jätkusuutlikkuse tõstmiseks, arendustegevuste ja igapäevase põhitegevuse korraldamiseks.  Projektitoetus on jätkuvalt sihtotstarbeline toetus, mille eesmärk on toetada ühekordsete või traditsiooniliste sündmuste ja ühistegevuste korraldamist, mis rikastavad valla elu ning tõstavad valla siseriiklikku ja rahvusvahelist tuntust.  **Eelnõu sisu**  Käesolevas eelnõus ei ole muudatusi MTÜ-de toetuste liikide osas – taotleda saab, nagu varasemalt, tegevustoetust ja projektitoetust. Uues määruses on välja toodud valdkonnad (sport, kultuur, noorsootöö, religioon ja sotsiaal), mida siiani on kasutatud aga ei olnud varasemas korras kirjas. Toetuse valdkonnad on vajalik välja tuua selleks, et eelarve koostamisel oleks kõik toetamist vajavad valdkonnad esindatud, eelarvesse arvestatud ning võrdselt koheldud.  § 3 lõikes 1 ja 2 on kindlaks määratud toetuse taotlemise tähtajad. Muudetud on tegevustoetuse taotlemise tähtaega 10. septembrilt 15. oktoobriks. Sisendi andsid selleks kultuuritöötajad, kelle sõnul ei ole 10. septembriks veel MTÜ-de järgmise aasta tegevused selged. Taotluse esitamise oktoobris võimaldab taotlejatel paremini planeerida mittetulundusliku tegevusi ja eelarvet järgnevaks aastaks. Projektitoetuse taotlemise arvu ja esitamise tähtaega, võrreldes praegu kehtiva määrusega, muudetud ei ole. Projektitoetuste andmine aastaringselt on väga oluline omaalgatuse ja loomemajanduse toetamiseks. Eelarvesse peavad jääma rahalised vahendid ettevõtlike inimeste/ühenduste motiveerimiseks.  § 4 lõige 1 on uus põhimõte, mille kohaselt peab toetuse taotleja tegevus toimuma vallaelanike huvides ning kaasa aitama valla arengukava elluviimisele. Sama paragrahvi lõige 3 sätestab, et toetuse saaja on kohustatud toetuse kasutamisel teavitama avalikkust (näiteks Tapa valla logoga), et tegevuse toetaja on Tapa Vallavalitsus. Need on olulised üldpõhimõtted, millele ei ole siiani piisavalt tähelepanu pööratud.  Uue põhimõttena võetakse arvesse ka muude toetajate, sh vallaväliste programmide toetuse ja omaosaluse ja kaasfinantseeringu osatähtsust. Võrreldes kehtiva määrusega on muutunud tingimus, et projektitoetuse taotluse rahuldamise eelduseks on, et taotlejal on projektitoetuse taotlemisel oma- ja kaasfinantseering eelarves kokku vähemalt 30% projekti kogumaksumusest (§ 4 lõige 6 punkt 6). Projektitoetuse taotleja ei saa oma tegevuses loota ainult vallast saadavale rahastusele.  § 4 lõikes 6 punkt 7 on uudsena sisse viidud põhimõte, et on tegevustoetuse taotlemisel annab taotleja nõusoleku toetuse saamise aastal vähemalt ühel korral osaleda vallavalitsuse soovil valda esindades valla korraldatud või maakondlikel või üleriigilistel üritustel, saamata selle eest täiendavat tasu. See on vajalik selleks, et taotleja mõistaks vastastikkust koostööpanust.  § 4 lõikes 7 on kirjeldatud, millistel tingimustel toetusi ei anta, seda eelmises määruses ei olnud. Selle kirjeldamine on vajalik kuna teeb selgemaks toetuse andmise kriteeriumid ning lihtsustab hindajate (komisjoni) tööd.  § 6 lõikes 1 on määratud taotluste hindajaks vallavalitsuse poolt moodustatud 7-liikmeline komisjon, kuhu peab kuuluma vähemalt kolm volikogu liiget. Eelnevalt on taotlusi hinnanud vallavolikogu kultuuri- ja spordikomisjon, kelle hulgas on tihti ka ise toetuste taotlejad. Muudatus on oluline, et teha toetuste jagamine läbipaistvamaks ja mitte kallutatuks. Vallavalitsuse poolt moodustatud komisjon võib olla ajutine.  Praegu kehtiva mittetulundusühingute toetamise korra problemaatiliseks osaks on taotluste hindamine, kuna puuduvad väga selgelt määratletud kriteeriumid. Uues määruses sätestab § 6 lõige 5, mida toetuse hindamisel tuleb arvestada. Komisjoni hindamise protokollile tuleb lisada toetuse saajate valdkondlikud nimekirjad (§ 6 lõige 6), näidates iga toetuse puhul taotleja nimetuse, tegevuse eesmärgi ja eraldatav summa või põhjus taotluse osalise või täieliku rahuldamata jätmise kohta. Nimekiri on vajalik parema ülevaate saamiseks vallavalitsuse korralduse vastu võtmiseks.  Oluline muudatus on paragrahvis  7 lõikes  2, mis sätestab, et toetus saamiseks aluseks on vallavalitsuse korraldus ning toetus kantakse pärast vallavalitsuse korralduse vastuvõtmist 30 kalendripäeva jooksul taotleja arvelduskontole. Eraldi rahastamislepingut toetuse saajaga ei sõlmita. Muudatus vähendab oluliselt halduskoormust, ent seetõttu peab määrus ise olema piisavalt põhjalik, et toetuse määramine, väljamaksmine ja järelevalve oleks teostatav ilma lepinguta. Korraldus antakse määruse alusel.  Uuendusena on paragrahvis 8 kirjeldatud eraldatud toetuse kasutamisest loobumine. Juhul kuitoetuse saajal ilmnevad asjaolud, mis ei võimalda tal taotluses märgitud eesmärki saavutada, võib toetusest loobuda ning sel juhul ka aruande esitamise kohustust ei teki.  Paragrahvis 9 on sätestatud paremad aruandluse ja järelevalve protsessid. Aruande esitamise tähtaegasid ei ole muudetud.  Korra vastuvõtmisel tunnistatakse kehtetuks Tapa Vallavolikogu 27.06.2018 määrus nr 30 „Tapa valla eelarvest mittetulundusliku tegevuse toetamise kord“ (§ 10).  Määruse jõustumine on planeeritud 01. septembriks 2023, siis on üks kuu aega, et uut määrust tutvustada ning taotlejad saavad valmistuda toetuse taotlemiseks 15. oktoobriks.  **Mõju valla eelarvele**  Käesoleva määruse kehtestamine ei too Tapa valla eelarvesse lisakulusid. Valdkondade kaupa planeeritakse toetuse summad eelarvesse teenistuja ettepanekul. Vallaeelarve võtab vastu volikogu.  Välja makstud MTÜ-de toetused 2021 – 2023.   |  |  |  |  |  | | --- | --- | --- | --- | --- | | **Valdkond** | **2021** | **2022** | **2023** | **2024** | | 08 1024 Kultuur | 16 694 | 16 470 | 18 000 | 18 000 | | 10 1212 Sotsiaal | 7 489 | 7855 | 8 000 | 8 000 | | 08 400 Religioon | 3 850 | 2800 | 4 000 | 4 000 | | 08 1024 Sport | 35 700 | 33 500 | 35 000 | 35 000 | | 08 107 Noorsootöö | 15 800 | 11 500 | 14 620 | 5 000 | | Projektitoetused |  |  |  | 5 000 | | **KOKKU:** | **79 833 €** | **72 125 €** | **79 620 €** | **75 000 €** |   **Lisad**  Hetkel kehtiva määruse juurde on Tapa vallavalitsus 08.08.2018 korraldusega kehtestanud „mittetulundusliku tegevuse toetuse taotluse ja aruande“ vormid. Need vormid on vananenud ning ei vasta taotlejate ega hindajate/kontrollijate ootustele. Uued vormid on lisatud eelnõu juurde lisana. Uued vormid kinnitab vallavalitsus. | | |
|  | | |
| Eelnõu ja seletuskirja koostaja | Abivallavanem, Riina Haljasoks |
| Eelnõu esitaja ja ettekandja | Abivallavanem, Riina Haljasoks |