|  |  |
| --- | --- |
|  | **EELNÕU** |
|  | 17.08.2023 nr 1-4/23/105 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Projekti „Lääne-Virumaa tööstusalade ja ettevõtlusvõrgustiku arendamine" omaosaluse garanteerimine** |
|  |
| Lääne-Viru Omavalitsuste Liidu (VIROL) 11. augusti 2023 otsusega nr 14 „Projekt „Lääne-Virumaa tööstusalade ja ettevõtlusvõrgustiku arendamine“ ja ettepaneku tegemine Lääne-Viru Omavalitsuste Liidu liikmetele projekti omaosaluse garanteerimiseks“ otsustati esitada Riigi Tugiteenuste Keskusele maakondade arengustrateegiate elluviimise toetusmeetme 2023. a taotlemisõigusega projektide nimekirja uus projekt “Lääne-Virumaa tööstusalade ja ettevõtlusvõrgustiku arendamine” ning tehti VIROLi liikmetele ettepanek garanteerida eelnimetatud projekti omaosalus, mis on arvestatud järgmiselt: 50% omaosaluse kogusummast jagatakse omavalitsuse vahel võrdselt ja 50% omaosaluse kogusumma jagamisel võetakse aluseks omavalitsuste elanike arvu protsentuaalne suhe maakonna elanike arvu suhtes 01.01.2023 seisuga. Otsuse lisa kohaselt on Tapa valla omaosaluse suurus perioodil 2024-2026 kokku 19 183 eurot.  VIROL edastas eelnimetatud otsuse koos kaaskirjaga (registreeritud Tapa Vallavalitsuse dokumendihaldussüsteemis 11.08.2023 [nr 5-1/23/29-1](http://delta.andmevara.ee/tapa_vald/dokument/5805747)), milles selgitatakse järgmist:  Esitada Riigi Tugiteenuste Keskusele meetmesse “Atraktiivne piirkondlik ettevõtlus- ja elukeskkond” projekt “Lääne-Virumaa tööstusalade ja ettevõtlusvõrgustiku arendamine” ja teha Lääne-Viru Omavalitsuste Liidu liikmetele ettepanek garanteerida otsuses nimetatud projekti ettevõtlikkuse edendamise ja maakonnaüleste ühisteenuste ja koostöövõrgustike arendamistega seotud tegevuste omaosalus kogusummas 125 500 eurot, mis arvestatakse järgmiselt: 50% kogusummast jagatakse omavalitsuste vahel võrdselt ning 50% omaosaluse kogusumma jagamisel võetakse arvestuse aluseks omavalitsusüksuste elanike arvu protsentuaalne suhe maakonna elanike arvu suhtes 01.01.2023 seisuga .  Täpsem tegevuskava ning eelarve koos kulukohtadega on toodud välja Lisas 2.  Lähtudes eeltoodust ja kohaliku omavalitsuse korralduse seaduse § 22 lõike 1 punkti 8 ja Tapa Vallavolikogu 28.01.2019 määruse nr 47 „Tapa vallavara valitsemise kord“ § 7 lõike 3 punkti 1 alusel:   1. Garanteerida Riigi Tugiteenuste Keskuse meetme “Atraktiivne piirkondlik ettevõtlus- ja elukeskkond” projekti “Lääne-Virumaa tööstusalade ja ettevõtlusvõrgustiku arendamine“ Tapa valla omaosaluse katmine perioodil 2024-2026 kogusummas 19 183,00 (üheksateist tuhat ükssada kaheksakümmend kolm) eurot. 2. Otsus jõustub teatavakstegemisest.   Otsuse peale võib esitada vaide Tapa Vallavolikogule haldusmenetluse seaduses sätestatud korras või esitada kaebuse Tartu Halduskohtule halduskohtumenetluse seadustikus sätestatud alustel ja korras 30 päeva jooksul alates käesoleva otsuse teadasaamisest või päevast, millal asjast huvitatud isik pidi käesolevast otsusest teada saama. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |
| --- | --- |
| Lisa(d): | 1. Lisa 1 Lääne-Viru Omavalitsuste Liidu (VIROL) 11. augusti 2023 otsus nr 14 ja ettepanek 2. Lisa 2 Tööstusalade ja ettevõtlusvõrgustiku arendamise projekti eelarve 3. Lisa 3 CIVITTA esitlus volikogudele. |

|  |  |  |
| --- | --- | --- |
| **Seletuskiri** | | |
| PEEK-meetme eesmärk on suurendada kohaliku omavalitsuse üksuste võimekust suunata koostööprojektide kaudu maakonna arengustrateegias määratletud eelisarendatava ettevõtlusvaldkonna arengut, soodustada kõrgema lisandväärtusega töökohtade loomist või arendada kliendi vajadustest lähtuvaid terviklikult läbimõeldud avalike teenuste võrgustikke.  Toetust antakse projektile, millega panustatakse meetme eesmärgi ja tulemuse saavutamisse ning mille raames toetatakse meetme sihtpiirkonnas määruse raames toetatavaid järgmisi tegevusi:   * maakonnaüleste ja maakondadevaheliste avalike teenuste, ühisteenuste ja koostöövõrgustike käivitamine, arendamine ja turundamine; * ettevõtlus- ja haridusvõrgustike ning ettevõtlusklastrite käivitamine, arendamine ja turundamine; * teadus- ja arendustegevus fookusvaldkonnas ([TAIE)](https://www.taie.ee/)või maakonna arengustrateegias määratletud eelisarendatavas ettevõtlusvaldkonnas; * tööstusettevõtete lisandväärtuse ja teadmusmahukuse kasvatamine, sealhulgas ettevõtete diagnostika võimekuse arendamine, digi- ja rohepöördeks valmisoleku ning põlvkonnavahetuse toetamine; * kõrgema lisandväärtusega teenusvaldkondade, eelkõige IT-sektori arengu toetamine; * ettevõtlikkuse edendamine ja ettevõtlusteadlikkuse suurendamine, sealhulgas noorte, naiste, eakate ning puuetega inimeste sihtgrupis; * koostöökeskuste ja kaugtöövõimaluste käivitamine, arendamine ning turundamine; * tööstusalade ja ettevõtluseks vajaliku muu tehnilise taristu arendamine ning turundamine; * tootearenduskeskuste ja inkubaatorite käivitamine, arendamine ning turundamine [TAIE avaneb uues vahekaardis](https://www.taie.ee/) fookusvaldkonnas või maakonna arengustrateegias määratletud eelisarendatavas ettevõtlusvaldkonnas; * regionaalsete kompetentsikeskuste arendamine ja turundamine; * turismisektori sihtpiirkonna terviklik arendamine, sealhulgas turismitoodete ja -teenuste, külastajateekondade ja koostöövõrgustike säästev ja terviklik arendamine ning sihtpiirkonna turundamine sektori ettevõtjate lisandväärtuse kasvatamiseks.   Taotluste esitamise tähtaeg on 30.august 2023 kell 17:00.  Lisainformatsioon on leitav <https://www.rtk.ee/meede-atraktiivne-piirkondlik-ettevotlus-ja-elukeskkond#mis-puutumus-on-at>.  Projekti “Lääne-Virumaa tööstusalade ja ettevõtlusvõrgustiku arendamine“ eelarve on kokku 3 694 000 eur sh toetus 2 770 500 eur ja KOV omaosalus 923 500 eur (Tapa valla omaosalus 19 813,00 eur). Meetme elluviimise periood on 2024-2026. | | |
|  | | |
| Eelnõu ja seletuskirja koostaja | Ettevõtlusspetsialist Marko Teiva |
| Eelnõu esitaja ja ettekandja | Ettevõtlusspetsialist Marko Teiva |