|  |  |
| --- | --- |
|  | **EELNÕU** |
|  | 17.08.2023 nr 1-4/23/107 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Tapa Valla Avatud**  **Noortekeskuse asutamine** |
|  |
| Kohaliku omavalitsuse korralduse seaduse (edaspidi KOKS) § 22 lõike 1 punkti 34 kohaselt on valla ametiasutuse hallatava asutuse moodustamine, ümberkorraldamine ja tegevuse lõpetamine volikogu ainupädevuses.  KOKS § 35 lõike 2 kohaselt otsustab valla ametiasutuse hallatava asutuse asutamise ja selle tegevuse lõpetamise volikogu. Hallatava asutuse põhimääruse, struktuuri ja koosseisu kinnitamine ning muutmine toimub volikogu poolt kehtestatud korras.  Tapa Vallavolikogu 28.03.2018 määruse nr 12 „Tapa valla põhimäärus“ § 67 lõike 3 kohaselt otsustab volikogu hallatava asutuse asutamise, selle tegevuse lõpetamise, ümberkorraldamise või ümberkujundamise vallavalitsuse ettepanekul.  Lähtudes eeltoodust ja KOKS § 22 lg 1 punkti 34 ja § 35 lg 2 alusel: | |
| 1. Asutada Tapa valla hallatav asutus Tapa Valla Avatud Noortekeskus. 2. Asutuse tegevus algab 1. jaanuar 2024. 3. Asutuse juriidiliseks aadressiks on Pikk tn 15, Tapa linn, Tapa vald, 45106 Lääne-Viru maakond. 4. Tapa Vallavalitsusel korraldada asutuse registreerimine riigi ja kohaliku omavalitsuse asutuste riiklikus registris (äriregister). 5. Otsus jõustub teatavakstegemisest. | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri** | | |
| Tapa Vallavolikogu otsuse eelnõu „Tapa Valla Avatud Noortekeskuse asutamine“ juurde  **Sissejuhatus**  Kohaliku omavalitsuse korralduse seaduse (edaspidi KOKS) § 22 lõike 1 punkti 34 kohaselt on valla ametiasutuse hallatava asutuse moodustamine, ümberkorraldamine ja tegevuse lõpetamine ning ametiasutuse põhimääruse kinnitamine volikogu ainupädevuses.  KOKS § 35 lõike 2 kohaselt valla ametiasutuse hallatava asutuse asutamise ja selle tegevuse lõpetamise otsustab volikogu. Hallatava asutuse põhimääruse, struktuuri ja koosseisu kinnitamine ning muutmine toimub volikogu poolt kehtestatud korras. Valla ametiasutuse hallatav asutus registreeritakse riigi ja kohaliku omavalitsuse asutuste registris.  Tapa Vallavolikogu 28.03.2018 määruse nr 12 „Tapa valla põhimäärus“ § 67 lõike 3 kohaselt otsustab volikogu hallatava asutuse asutamise, selle tegevuse lõpetamise, ümberkorraldamise või ümberkujundamise vallavalitsuse ettepanekul. Ettepaneku tegemisel esitatakse volikogule seletuskiri, mis peab sisaldama hallatava asutuse loomise vajalikkust ning selle tegevuseks vajaliku vara olemasolu või vajadust seda soetada, töötajate eeldatavat arvu, hallatava asutuse eelarve eelnõu ja finantseerimisallikad.  Allasutuse loomise eesmärk on korraldada Tapa vallas noorsootööd ühtsetel alusetel igas suuremas piirkonnas: Tapal, Tamsalus, Vajangul, Lehtses, Jänedal ja Assamallas.  Allasutuse loomine annab võimaluse lõpetada hankekorras teenuse ostmise MTÜ-delt, kelleks seni on olnud: MTÜ Tapa Lastekaitse Ühing, MTÜ Tamsalu Noorte Naiste ja Noorte Meeste Kristliku Ühing ja koostöölepingu kaudu MTÜ-lt Vajangu Noorootöö Keskus.  Koostöö- ja hankelepingud noorsootöö teenuse ostmiseks MTÜ-delt lõppevad 31.12.2023.  Tapa Avatud Noortekeskuse juriidiliseks aadressiks saab Pikk 15, Tapa linn, 45106 Tapa vald, Lääne-Viru maakond, ehk vallamaja aadress, kuna võimalusel tehakse teenuse osutamise asukohtades muudatusi ning ühte kindalt maja määrata ei ole mõistlik.  **Olukorra kirjeldus ja taust**  Tapa vallas on avatud noortekeskuse teenust ostetud sisse MTÜ Tapa Lastekaitse Ühingult alates 2001. aastast. Tapa Laste- ja Noortekeskus on toimetanud Tapa vallale kuuluvas hoones Kooli tn 24, mis on olnud tasuta kasutamise rendil. Alates 2021. aasta 1. jaanuarist otsustati korraldada noorsootöö teenuse osutamiseks kolme aastane hange, mis lõppeb 31.detsember 2023. Tasu teenuse eest ühes aastas 23 000 eurot, lisaks huvitegevuse toetus 2021. aastal 5600 ja 2022. aastal 4650 eurot. Lastekaitse Ühing on ka maleva korraldamisel koostööpartner. Noorsootöötaja on Ave Pappe, kes omab erialast haridust ning noorsootöötaja osakutset nr 6 (laagrijuhataja kutse). Igapäevaselt teeb tööd noortekeskuses üksinda ja on juhendajaks ka kokandus- ja kunstiringis, kuid noortekeskuses viib ringe läbi ka Angela Pilt (kodundusring). 2021. aasta andmetel külastas noortekeskust oktoobrist kuni detsembrini 647 noort, kellest unikaalsed noored oli 160. 2022. aastal on jaanuarist novembrini külastanud noortekeskust 2584 noort, kellest unikaalseid noori oli 681. 2022 andmetel on külastatavuse arv päevas 10 kuni 20 noort ja ühes kuus 471 noort.  Tapal Kooli 24, ruumid on amortiseerunud, maja all olev lampkast on läbimädanenud ning majas on spetsiifiline hais, sisustus ja tegevusvahendid kuuluvad MTÜle, hoone majanduskulud on Tapa valla noorsootöö eelarves va niitmine, lumekoristamine, prügivedu. Maja teisel korrusel tegutses erivajadustega lastehoid, mida korraldas samuti MTÜ Tapa Lastekaitse Ühing. Alates 01.09.2023 lapsehoiuteenust Kooli 24 teisel korrusel ei osutata.  Tamsalus noorsootöö teenuse osutamiseks kuulutati samuti välja hange, mille järgi sõlmiti 1. jaanuaril 2021 aastal kolme aastane hankeleping Tamsalu Noorte Naiste ja Noorte Meeste Kristlik Ühinguga, mis lõppeb 31. detsember 2023, lepinguline summa aastas on 26 375 eurot. Huvitegevuse teostamiseks aastal 2021 saadi 7334 eurot ja 2022 aastal 7514 eurot. Noortekeskuses on põhiajaga noorsootöötaja Eliise Lindre, kel on omandatud noorsootöötaja osakutse laagrikasvataja-juhataja tase 6. Noortekeskuses toimuvad lisaks erinevad ringid ja seal töötavad erinevad kogukonna liikmed. Suhtlusring- juhendaja muutub iga kolme kuu tagant, tehnikaring- Siim Reinike käsitööring- Lisanne Lindre ja kokandusring- Renneli Vettik. Hanget juhib Tuuli Lindre. 2021. aasta andmetel külastas noortekeskust juunist kuni detsembrini 1677 noort, kellest olid unikaalsed noored 481. 2022. aastal on jaanuarist novembrini külastanud noortekeskust 2140 noort, kellest unikaalseid noori oli 547. 2022 andmetel on külastatavuse arv päevas 12 kuni 30 noort ja ühes kuus 229 noort.  Tamsalus Tehnika 1a, ruum(id) on väikesed ja ei võimaldada üheaegselt korraldada tegevusi erinevatele sihtgruppidele. Ruumide majanduskulud katab Tapa vald. Üks osa ruumide sisutusest ja vahendid kuuluvad MTÜ-le.  Vajangu Noortekeskuses oli teenuse osutamiseks 01.09.2006 sõlmitud MTÜ Vajangu Noorsootöö Keskusega tähtajatu leping summas 9300 eurot aastas, mis lõpetati 1. juunil 2022 põhjusel, et antud leping ei olnud käesoleval ajal kooskõlas Tapa valla õigusaktidega. 1. september 2022 sõlmiti Vajangu Noorsootöö Keskusega tegevustoetuse leping, mis lõppes 31. detsember 2022 summas 5000 eurot. Lisaks sai noortekeskus huvitegevuse toetust 2021 aastal 5111 eurot ja 2022 aastal toetust ei vajatud. Noorsootöötaja noortekeskuses on Annela Kimmel ja Jaana Rõuk. Päevas külastab noortekeskust 7 kuni 10 noort. Ühes kuus külastavad keskust 31 erinevat noort. 2023. aastal osutab MTÜ-teenust tegevustoetuse kaudu.  Vajangu noortekeskus tegutseb koolimaja hoones, ühes lasteaia rühma toas. Ruumide sisutus ja vahendid kuuluvad MTÜ-le.  Üle-eestiliselt noortekeskuste ühenduse Eesti ANK liikmed on Tamsalu NNKÜ ja NMKÜ ning MTÜ Tapa Lastekaitse Ühing.  **Allasutuse vajalikkus**  Tulenevalt kohaliku omavalitsuse korralduse seaduses § 6 lõikest 1 on omavalitsusüksuse ülesandeks korraldada antud vallas või linnas sotsiaalabi ja -teenuseid, vanurite hoolekannet ja noorsootööd. Tapa Vallas on 2023 aastal 7 – 19 aastaseid noori kokku 1480. Valla arengukavas on üheks strateegiliseks eesmärgiks seatud kvaliteetsed avalikud teenused ja nende kättesaadavus kõigile soovijatele.  Noortele mitmekesisema tegevuse pakkumine vähendab noorte poolt tehtavaid korra – ja õigusrikkumisi. Avatud noortekeskused lähtuvad oma töös avatud noorsootöö põhimõtetest, mille eesmärgiks on pakkuda noortele vabatahtlikkuse alusel osalemise võimalusi, et toetada noore aktiivsust ja toimetulekut ühiskondlikus elus. Asutuse loomisel hakkab noorsootööd ühtselt koordineerima Tapa valla allasutus „Tapa valla Noortekeskus“.  Allasutuse loomisega on võimalus luua selgem ülevaade vallas kui tervikus noorsootöö võimalustest noortele info- ja nõustamisteenuse kättesaadavusest, võrgustikutööks spetsialistide vahel, ühiselt noorsootöö arengusuundade kokkuleppimiseks, noorte sisulisest kaasamisest lisaks ühiselu korraldamisse ka otsuste tegemise protsessi. Lisaks on võimalik katta ka teisi Tapa vallas asetsevaid piirkondi, kes viivad noorsootöö teenuse noortele kätte.  Tapa valla arengukavas 2023-2035 ja eelarvestrateegias 2023-2026 on punkt 3.4.2 ja 3.4.3, mis käsitleb arenguvajadusi ja eesmärke noorsootöö valdkonnas ning ka seal nähakse arenguvajadusena Tapa valla noortekeskuse kui allasutuse loomist, mis näitab valla huvi ja oskust väärtustada noorsootööd olulise noorte arengule kaasaaitava valdkonnana.  **Asutamisega seotud vajalikud kulutused**  Tapa Vallavalitsuse 2024 eelarve ettepanekutes on planeeritud kulud Tapa Avatud Noortekeskuse jaoks summas 140 112 eurot. 2023.a. oli noorsootöö teenuse ostmiseks eelarves 57 000 eurot. Noortekeskuse asutamisega ei ole ette nähtud väga suuri lisakulutusi. Peamised kulutused on seotud personali töötasudega. 2025.a. eelarve koostamisel vaadatakse kulud uuesti üle seoses noorsootöö arendamisega.  Loodavasse asutusse tuleks 5 ametikohta.   |  |  |  | | --- | --- | --- | | **AMETIKOHT** | **AMETIKOHA SUURUS** | **Tööaeg** | | Juht ja noorsootöötaja | 0,5 ja 0,5 | 40 h nädalas | | Tapa linna noorsootöötaja | 1,0 | 40 h nädalas | | Tamsalu linna noorsootöötaja | 1,0 | 40 h nädalas | | Vajangu noorsootöötaja | 0,5 | 20 h nädalas | | Lehtse noorsootöötaja | 0,5 | 20 h nädalas | | Jäneda noorsootöötaja | 0,5 | 20 h nädalas | | MONO noorsootöötaja \* | 0,5 | 20 h nädalas | | **KOKKU** | 5 ametikohta |  |   \* MONO ehk mobiilne noorsootöö ehk kutsuv noorsootöö st. töö noortega tänaval ja mujal.  Noorsootöötajale on nõutud erialaneharidus on *noorsootöö, sotsiaaltöö või pedagoogiline kõrgharidus*.  **EELARVE PROJEKT**  Uue sisustuse/inventari peale on planeeritud kulutada minimaalselt kuna võimalik on saada projektitoetusi, mida uus juht peab taotlema. Täiskohaga ja kõrgharidusega töötaja töötasu võiks olla 1400 eurot bruto. Eelarvesse on arvestatud tööandja kulu kokku ühe töötaja peale 1873,20 € x 5 töötajat x 12 kuud = 112 392 eurot. Majandamiskulude alla kuuluvad administreerimiskulud, sideteenused, koolitused jms. Erinevate ürituste ja tegevuste peale on võimalik lisaks taotleda projektitoetusi. Kinnistute, hoonete majandamiskulud on võetud hetkel kasutusel olevate ruumide alusel. Võimalusel saaks kolida noortekeskused mujale hoonetesse, kus saaks ruume paremini ristkasutada.   |  |  |  | | --- | --- | --- | | Konto | Nimetus | Summa | | **50** | **Personalikulud** | **112 392** | | **55** | **Majandamiskulud (tegevuskulud) sh:** | **27 720** | | 5511 | Kinnistute, hoonete ja ruumide majandamiskulud | 7 720 | | 5515 | Inventari soetamine ja renoveerimine | 5 000 | | 5525 | Ürituste korraldamine | 15 000 | |  | **EELARVE 2024. A KOKKU** | **140 112 €** |   **FINANTSEERIMISALLIKAD**   |  |  | | --- | --- | | **Tapa Avatud Noortekeskus** |  | | Huvihariduse ja huvitegevuse toetus | 13 240 | | ENTK – ANK programmid, Noorte Heaks, Maleva projektid jms | 30 000 | | Ruumide ja vahendite välja rentimine | 3000 | | KOV raha mida siiani on kasutatud hankelepingute eest | 57 000 | | KOV lisapanus (tulumaks, taluvustasu, toetuste vähendamine, hoonete müük jms) | 36 872 | | **KOKKU:** | **140 112 €** | | | |
|  | | |
| Eelnõu ja seletuskirja koostaja | Riina Haljasoks |
| Eelnõu esitaja ja ettekandja | Riina Haljasoks |